UREDBA (EU) 2018/1719 EVROPSKEGA PARLAMENTA IN SVETA

z dne 14. novembra 2018

o spremembi Uredbe (EU) št. 1303/2013 glede virov za ekonomsko, socialno in teritorialno kohezijo ter virov za cilj „naložbe za rast in delovna mesta“

EVROPSKI PARLAMENT IN SVET EVROPSKE UNIJE STA –

ob upoštevanju Pogodbe o delovanju Evropske unije in zlasti člena 177 Pogodbe,

ob upoštevanju predloga Evropske komisije,

po posredovanju osnutka zakonodajnega akta nacionalnim parlamentom,

po posvetovanju z Evropskim ekonomsko-socialnim odborom,

po posvetovanju z Odborom regij,

v skladu z rednim zakonodajnim postopkom (1),

ob upoštevanju naslednjega:

(1) Uredba (EU) št. 1303/2013 Evropskega parlamenta in Sveta (2) določa skupna in splošna pravila, ki se uporabljajo za evropske strukturne in investicijske sklade.

(2) Uredba (EU) 2017/2305 Evropskega parlamenta in Sveta (3) je spremenila Uredbo (EU) št. 1303/2013 med drugim tudi glede virov za ekonomsko, socialno in teritorialno kohezijo.

(3) V splošnem proračunu Evropske unije za proračunsko leto 2018 (4) je bilo spremenjeno finančno načrtovanje za pobudo za zaposlovanje mladih, in sicer s povečanjem odobritev za prevzem obveznosti za posebno dodelitev za pobudo za zaposlovanje mladih za 116,7 milijona EUR v tekočih cenah, s čimer se je skupni znesek odobritev za prevzem obveznosti za pobudo za zaposlovanje mladih za leto 2018 povečal na 350 milijonov EUR v tekočih cenah.

(4) Znesek odobritev za prevzem obveznosti za leto 2020 bi bilo treba ustrezno prilagoditi navzdol, tako da se bo odražala zgodnejša dodelitev sredstev v letu 2018. Uredbo (EU) št. 1303/2013 bi bilo zato treba ustrezno spremeniti.

(5) Ko je bil z Uredbo (EU) 2017/2305 spremenjen člen 92(1) Uredbe (EU) št. 1303/2013, so bili nekateri finančni podatki iz točke (a) člena 1(2) Uredbe (EU) 2017/2305 napačni. Navedene finančne podatke bi bilo treba nadomestiti s pravilnimi podatki. Uredbo (EU) št. 1303/2013 bi bilo zato treba ustrezno spremeniti.

(6) Glede na nujnost spremembe programov, ki podpirajo pobudo za zaposlovanje mladih, je primerno določiti izjemo od roka osmih tednov iz člena 4 Protokola št. 1 o vlogi nacionalnih parlamentov v Evropski uniji, ki je priložen Pogodbi o Evropski uniji, Pogodbi o delovanju Evropske unije in Pogodbi o ustanovitvi Evropske skupnosti za atomsko energijo.

(7) Glede na nujnost spremembe programov, ki podpirajo pobudo za zaposlovanje mladih, bi morala ta uredba začeti veljati dan po objavi v Uradnem listu Evropske unije –

SPREJELA NASLEDNJO UREDBO:

Člen 1 Uredba (EU) št. 1303/2013 se spremeni: (1) v členu 91 se odstavek 1 nadomesti z naslednjim: „1. Viri za ekonomsko, socialno in teritorialno kohezijo, ki so na voljo za proračunsko postavko za obdobje 2014–2020, znašajo 329 982 345 366 EUR v cenah iz leta 2011, v skladu z letno razdelitvijo, določeno v Prilogi VI, od česar 325 938 694 233 EUR predstavlja skupne vire, dodeljene ESRR, ESF in Kohezijskemu skladu, 4 043 651 133 EUR pa predstavlja posebno dodelitev za pobudo za zaposlovanje mladih. Zneski virov za ekonomsko, socialno in teritorialno kohezijo se za namene načrtovanja in naknadne vključitve v proračun Unije indeksirajo za 2 % na leto.“; (2) člen 92 se spremeni: (a) odstavek 1 se nadomesti z naslednjim: „1. Viri za cilj ‚naložbe za rast in delovna mesta‘ znašajo 96,09 % skupnih virov (tj. skupno 317 073 545 392 EUR) in se dodelijo, kot sledi: (a) 51,52 % (tj. skupno 163 359 380 738 EUR) za manj razvite regije; (b) 10,82 % (tj. skupno 34 319 221 039 EUR) za regije v prehodu; (c) 16,33 % (tj. skupno 51 773 321 432 EUR) za bolj razvite regije; (d) 20,89 % (tj. skupno 66 236 030 665 EUR) za države članice, ki prejmejo podporo iz Kohezijskega sklada; (e) 0,44 % (tj. skupno 1 385 591 518 EUR) kot dodatno financiranje za najbolj oddaljene regije iz člena 349 PDEU in regije na ravni NUTS 2, ki izpolnjujejo merila iz člena 2 Protokola št. 6 k Aktu o pristopu iz leta 1994.“; (b) odstavek 5 se nadomesti z naslednjim: „5. Viri za pobudo za zaposlovanje mladih znašajo 4 043 651 133 EUR iz posebne dodelitve za pobudo za zaposlovanje mladih in vsaj 4 043 651 133 EUR iz ciljnih naložb ESS.“; (3) Priloga VI se nadomesti z besedilom iz Priloge k tej uredbi.

Člen 2 Ta uredba začne veljati dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Strasbourgu, 14. novembra 2018 Za Evropski parlament Predsednik A. TAJANI Za Svet Predsednica K. EDTSTADLER

(1) Stališče Evropskega parlamenta z dne 23. oktobra 2018 (še ni objavljeno v Uradnem listu) in odločitev Sveta z dne 9. novembra 2018.

(2) Uredba (EU) št. 1303/2013 Evropskega parlamenta in Sveta z dne 17. decembra 2013 o skupnih določbah o Evropskem skladu za regionalni razvoj, Evropskem socialnem skladu, Kohezijskem skladu, Evropskem kmetijskem skladu za razvoj podeželja in Evropskem skladu za pomorstvo in ribištvo, o splošnih določbah o Evropskem skladu za regionalni razvoj, Evropskem socialnem skladu, Kohezijskem skladu in Evropskem skladu za pomorstvo in ribištvo ter o razveljavitvi Uredbe Sveta (ES) št. 1083/2006 (UL L 347, 20.12.2013, str. 320).

(3) Uredba (EU) 2017/2305 Evropskega parlamenta in Sveta z dne 12. decembra 2017 o spremembi Uredbe (EU) št. 1303/2013 glede spremembe virov za ekonomsko, socialno in teritorialno kohezijo in virov za cilj „naložbe za rast in delovna mesta“ ter cilj „ekonomsko teritorialno sodelovanje“ (UL L 335, 15.12.2017, str. 1).

(4) UL L 57, 28.2.2018.